stanford-oval/wikipedia huggingface dataset:
לאונור מפורטוגל, קיסרית האימפריה הרומית הקדושה
ביוגרפיה

לאונור נולדה בטוריז' וד'ראש ב-18 בספטמבר 1434, לדוארטה, מלך פורטוגל וללאונור מאראגון, מלכת פורטוגל, בתם של פרננדו הראשון, מלך אראגון ולאונור אורקה מקסטיליה, רוזנת אלבורקרקה. בשנת 1438 מת אביה, ואחיה אפונסו החמישי, מלך פורטוגל ירש את כס המלכות.
ב-16 במרץ 1452 התחתנה לאונור ברומא עם פרידריך השלישי, קיסר האימפריה הרומית הקדושה, בנישואין שהוסדרו על ידי דודתה איזבלה מפורטוגל, דוכסית בורגונדי. הועלתה גם הצעה לחתנה עם לואי, דופן צרפת, אולם היא העדיפה את התואר קיסרית על פני התואר מלכה. לאונור ופרידריך היו שונים ומעולם לא היו מאושרים. היא הייתה אשה שאפתנית ומכוונת, שלעיתים קרובות השתתפה בתככים. פרידריך, לעומת זאת, היה אדם מפוכח וחסר השראה. תחומי העניין שלה בריקודים, הימורים וציד לא היו אהודים על פרידריך, והקשר שלהם הושפע מההבדלים ביניהם. פרידריך שלח את הפמליה הפורטוגזית העצומה של לאונור הביתה אחרי החתונה בגלל עלות החזקתם הגבוהה. בנוסף, הוא האשים אותה על שגרמה למותם של כמה מילדיהם בכך שהניחה להם לאכול מזון פורטוגזי.
ב-3 בספטמבר 1467 מתה לאונור בווינר נוישטאדט, והיא נקברה במנזר הציסטרציאני בעיר.
משפחתה

ב-16 במרץ 1452 התחתנה לאונור עם פרידריך השלישי, קיסר האימפריה הרומית הקדושה, ממנו נולדו לה 5 ילדים:
כריסטוף (1455–1456).
מקסימיליאן (1459–1519).
הלן (1460–1462).
קוניגונדה (1465–1520).
יוהנס (1466–1467).
לאונור מוויזאו

פסלה בעיר בז'ה
לאונור מוויזאו או המלכה לאונור (בפורטוגזית: Leonor de Viseu או Rainha Dona Leonor; ‏2 במאי 1458 - 17 בנובמבר 1525) הייתה אינפנטה ולאחר מכן מלכה רעיה של מלך פורטוגל ז'ואאו השני. דמות פופולרית בפורטוגל הן בשל היותה אחת משתי המלכות הרעיות היחידות שלא היו ממוצא זר והן בשל פעילותה הפילנתרופית, בעיקר לאחר מות בעלה.
תולדות חייה

לאונור הייתה בתם של פרננדו, דוכס ויזאו, בנו של דוארטה, מלך פורטוגל ושל ביאטריש מפורטוגל, דוכסית ויזאו, בתו של ז'ואאו, מושל פורטוגל (ואחיו של דוארטה), ולפיכך אינפנטה, כלומר צאצאית ישירה למשפחת המלוכה מבית אביש. אחיו הבוגר של אביה היה אפונסו החמישי, מלך פורטוגל. סב-סביה (סבם של סביה משני הצדדים) היה ג'ון מגונט, דוכס לנקסטר, לפיכך היא נקראת לעיתים לאונור מלנקסטר. אחיה הצעיר, מנואל, ירש את בעלה ומלך כמנואל הראשון, מלך פורטוגל.
בנו של אפונסו החמישי, הנסיך יורש העצר ז'ואאו, נשא אותה לאשה ב-22 בינואר 1470 כאשר היה בן 15 ולה מלאו רק 12 שנים. השניים, שגדלו יחד, היו חברים מילדות.
ב-28 באוגוסט 1481, לאחר מות אביו, הפך ז'ואאו למלך ולאונור הפכה למלכה-רעיה. כמלכה-רעיה הייתה זכאית לפייף (אחוזות) משלה, שהקנו לה הכנסה עצמאית. היא ציוותה על ייסוד העיר קלדש דה ריינה (Caldas da Rainha; "מרחצאות המלכה"), שנקראה על שמה (ריינה = מלכה), לאחר שעברה שם ונוכחה להכיר בכוח הריפוי של מי המעיינות החמים שבמקום ואף מימנה הקמת בית חולים וכנסייה בעיר מכספי מכירת תכשיטיה האישיים.
לז'ואאו וללאונור היו שני בנים, אחד מת בילדותו והשני, האינפנטה אפונסו, מצא את מותו בתאונת רכיבה בשנת 1491 בהיותו בן 16 בלבד. לאונור סרבה לאפשר לז'ואאו להכתיר את בנו הממזר ליורש-עצר ופנתה לאפיפיור, שצידד בה ובדרישתה להכתיר כיורש-עצר את אחיה, מנואל. ז'ואאו מת ב-1495. קיימת עננת חשד סביב נסיבות מותו, אשר אינה שוללת שהורעל על ידי לאונור, אולם הדבר לא הוכח מעולם.
לאחר עלות אחיה לשלטון, המשיכה לאונור לנהל חצר מלכותית. בשנת 1498 ייסדה את "הבית הקדוש של החמלה" (Santa Casa de Misericórdia), ארגון צדקה הקיים עד היום. היא הורתה על תרגום החיבור Vita Christi ("חיי ישו") שנכתב במאה ה-14 בלטינית לפורטוגזית והדפסתו. כאשר ראה אור ב-1502 באלקלה דה אנארס, היה זה הספר הראשון שהודפס בשפה הפורטוגזית. נוסף על כך ייסדה את בית החולים המלכותי של כל הקדושים בליסבון (Real de Todos os Santos) ואת מנזר אם האלוהים (Madre de Deus) בעיר, אליו פרשה בגיל מבוגר ובו נקברה.
הערות שוליים

↑  מידע אודות העיר (ארכוב)
↑  על הארגון
| --- | --- |
בקרת זהויות :  BNE: XX1654515  GND: 128859768  ISNI: 0000 0001 2276 1909  LCCN: no98122547  SUDOC: 122391705  VIAF: 8450107   WorldCat (עם VIAF): 8450107
כימוטריפסין

הדמיה מבנית ממוחשבת של כימוטריפסין. ניתן לראות את השלשה הקטליטית Asp102, His57, Ser195 באדום, ופוליפפטיד שנקשר לאנזים בסגול.
כימוטריפסין הוא אנזים מערכת העיכול המזרז פירוק חלבונים באמצעות הידרוליזה, השייך למשפחת הסרין פרוטאזות. בדומה לפרוטאזות רבות אחרות, כימוטריפסין מחוץ לגוף גורם גם להידרוליזה של קשרים אסטרים והודות לכך מתאפשר שימוש בחומרים אנלוגים למצע כדוגמת N-אצטיל-L-פנילאלנין p-ניטרופניל אסטר למבחני פעילות אנזימטית.
חלבונים מורכבים משרשראות של חומצות אמינו, הנקראות פפטידים, שלהן שני קצוות: קצה אמיני (NH2) וקצה קרבוקסילי (COOH). האנזים כימוטריפסין חותך פפטידים בצד הקרבוקסילי של חומצות אמינו, ובייחוד אחרי חומצות האמינו טירוזין, טריפטופן, מתיונין ופנילאלנין. חומצות אמינו אלו הן ארומטיות (חוץ ממתיונין), כלומר מכילות טבעות פחמן. לאורך זמן, האנזים גורם גם להידרוליזה של קשרים אמידים אחרים.
מנגנון שפעול האנזים

בלבלב מיוצר הזימוגן כימוטריפסינוגן. זוהי מולקולה לא פעילה, אשר מבוקעת למולקולות על ידי האנזים טריפסין. בשלב זה האנזים פעיל באופן חלקי, ולאחר מכן הוא נחתך בשנית על ידי מולקולות כימוטריפסין אחרות, כדי להגיע לפעילות מלאה. 
טריפסין חותך את הכימוטריפסינוגן בין חומצה אמינית 15 ל-16. החלקים נותרים קשורים זה לזה באמצעות קשרי גופרית, מולקולות אלו מסוגלות לגרום להפעלה אחת של השנייה באמצעות הסרה של שני פפטידים קצרים. המולקולה הנוצרת בסופו של התהליך היא כימוטריפסין פעיל, מולקולה המורכבת משלושה פוליפפטידים הקשורים ביניהם בקשרים דיסולפידים. האתר הפעיל של האנזים מכוסה על ידי קטע של 6 חומצות אמינו, אשר מוסר כאשר הכימוטריפסינוגן מגיע אל חלל מערכת העיכול, ובא במגע עם הכימוטריפסין. שיטת שפעול זו היא חיונית ביותר למניעת פגיעה בלבלב, אשר בו הכימוטריפסינוגן מיוצר.
תכונות האתר הפעיל

כימוטריפסין מבקע קשרים פפטידים באמצעות השלשה הקטליטית Ser195, His57 ו-Asp102. האתר הפעיל עצמו הוא הידרופובי, ובעל כיס גדול יחסית שבעל זיקה גבוהה לחומצות אמינו ארומטיות. בסביבה בעלת תנאים פיזיולוגים סטנדרטים החמצן של סרין קשור למימן. עם זאת התכונות הכימיות של האתר הפעיל בכימוטרפסין מורידות את קבוע החומציות pKa (אנ') של סרין ומאפשרות לו למסור פרוטון, כלומר להתיינן, ביתר קלות. כמו כן סמוך לאתר הקשירה נמצא oxyanion hole. אתר זה מסוגל לייצב  חמצן שעבר דה-פרוטונציה ולכן הוא עם מטען פורמלי שלילי.  במקרה זה ה-oxyanion hole מורכב מGly193 והמימן שקשור לחנקן של Ser195 שמייצבים באמצעות קשרי מימן את המטעם הפורמלי השלילי.
מנגנון הפעולה

ניתן לחלק את המנגנון לשני שלבים מרכזיים שלב האצילציה ושלב הדה אצילציה.
מנגנון הפעולה > שלב האצילציה

בשלב זה מתבקע הקשר הפפטידי  {\ce {H-C}}  של השרשרת הפוליפפטידית. הקצה הפחמני המקורי של השרשרת מתנתק ויוצא לסבבה התאית ואילו החלק עם האמיני המקורי נשאר באתר הפעיל של האנזים, כאשר הקצה הפחמני שלו מקושר בקשר אסטרי ( {\ce {R_1-COO-R_2}}) עם הכימוטריפסין כך שנוצר אציל (קבוצת  {\ce {O - R}})  המחובר לאנזים.
מנגנון הפעולה > שלב הדה-אצילציה

מתבצעת הידרוליזה של הקשר האסטרי ורגנרציה מחדש של האנזים.
מנגנון הפעולה > מנגנון מפורט

תחילה, הסובסטרט נקשר לאנזים. בשלב זה פרוטון עובר מ-Ser195 ל-His57, והסרין מבצע התקפה נוקלאופילית של קבוצת הקרבוניל של הסובסטרט. כתוצאה מהתקיפה מתקבל תוצר ביניים טטרהדראלי עם חמצן שעבר דה-פרוטונציה. חמצן זה מיוצב על ידי קשרי מימן ב-oxyanion hole.‏ תוצר הביניים מתפרק ונוצר בחזרה קשר כפול בין הפחמן הקרבונילי של הסובסטרט לחמצן. הקשר בין הקצה האמיני של החומצה האמינית הבאה לבין הפחמן הקרבונילי מתפרק, החנקן עובר פרוטונציה על ידי ההיסטידין והשרשרת הפפטידית בצד האמיני משתחררת. בשלב הבא, מולקולת מים מהתמיסה נקשרת להיסטידין, ומימן אחד עובר אליו. ההידרוקסיל נקשר לפחמן של הסובסטרט ושוב נוצר תוצר ביניים טטרהדראלי. הקשר עם הסרין נשבר, תוצר הביניים מתפרק, הסובסטרט עוזב את האנזים והאנזים יכול לקשור סובסטרט חדש.
מנגנון הפעולה > עקרונות קטליטיים בהם משתמש האנזים

אנזים זה משתמש בתגובת חומצה בסיס לא ספציפית, כלומר תגובה אשר לא מערבת מולקולת מים. ניתן לראות זאת בשימוש הרב בפרוטונים המועברים ומוחזרים בין חומצות האמינו ובין הסובסטרט. כמו כן מתבצעת קטליזה קוולנטית על ידי הסרין שנקשר קוולנטית אל הסובסטרט כחלק מהתהליך. ולבסוף גם יש שימוש בתגובת חומצה בסיס ספציפית עם העברת הפרוטונים מהמים אל חומצות האמינו כחלק מתהליך הרגנרציה של האנזים.
גילוי הכימוטרפסין

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תרשים סכמטי של מנגנון הפעולה
לאזית

| --- | --- |
 מדינות:  גאורגיה, טורקיה, גרמניה
 אזורים:  בטורקיה לאורך החוף הדרום-מזרחי של הים השחור ובדרום מערב גאורגיה בחבל אג'ריה
 דוברים:  כ- 22,000 מתוכם כ-20,000 בטורקיה (נכון לשנת 2007)
 כתב:  אלפבית גאורגי, אלפבית לטיני
 משפחה:  כרתווליות זאן לאז
 לאום:  לאזים
 מוסד:  אין
 קוד שפה:  lzz 
 קוד ISO 639-3:  lzz 
 ראו גם:  שפה • כתב • רשימת שפות
 
לאזית (ლაზური, לאזוּרי או לאזוּרי נֶנה, ლაზური ნენა; גאורגית: ლაზური, לאזורי או צ'אנוּרי, ჭანური; טורקית: Lazca) היא שפה המדוברת בצפון-מזרח טורקיה ובדרום-מערב גאורגיה, על ידי הלאזים. הלאזית משתייכת למשפחת השפות הכרתווליות. היא מדוברת על ידי כ-22,000 לאזים מתוכם כ-20,000 בטורקיה (נכון לשנת 2007), כאשר סך אוכלוסיית הלאזים מונה 92,000 איש (נכון לשנת 1980).
הגיית השפה וכתיבתה

האלפבית המשמש את השפה הוא הגאורגי (מחדרולי) או הלטיני.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | סדקי | סדקי | ענבלי | ענבלי | וילוני | וילוני | חכי | חכי | בתר־מכתשי | בתר־מכתשי | מכתשי | מכתשי | שפתי (־שיני) | שפתי (־שיני) |  |  |  |  |
| אפי |  |  |  |  |  |  |  |  |  |  | n |  | m |  |  |  |  |  |
| סותם |  |  |  | qʼ | g | kʼ |  |  |  |  | d | tʼ | b | pʼ |  |  |  |  |
| מחוכך |  |  |  |  |  |  |  |  | ʤ | ʧʼ | ʣ | ʦʼ |  |  |  |  |  |  |
| חוכך |  | h |  |  | ɣ | x |  |  | ʒ | ʃ | z | s | v | f |  |  |  |  |
| מקורב (צדי) |  |  |  |  |  |  | j |  |  |  |  |  |  |  |  |  |  |  |
| מקורב (צדי) |  |  |  |  |  |  |  |  |  |  | l |  |  |  |  |  |  |  |
| רוטט |  |  |  |  |  |  |  |  |  |  | r |  |  |  |  |  |  |  |
* תוספת פונמה בהתאמה לסטנדרט
ניבים

כוֹפּוּרִי (ხოფური) - מדוברת בהופה ובאג'ריה
וִיצוּר-אַרכִיבּוּלִי (ვიწურ-არქაბული) - מדוברת בארהווי (נפת ארטווין) ובפינדיקלי (נפת ריזה)
צ'כַאלוּרִי (ჩხალური) - מדוברת בכפר דוזקוי (צ'אחלה) בבורצ'קה
אַתִינוּרִי (ათინური) - מדוברת בפאזאר (אתינה לשעבר)
אַרטַאשֶנוּרִי (არტაშენური) - מדוברת בארדצ'ן
ראו גם

לאזים
לאזיסטן
האזור בו מרוכזים רוב דוברי השפה הלאזית במפת דוברי השפות הכרתווליות בקווקז
חובת ריפל

| חובת ריפל |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חובתאים
תת־סדרה:: תרופודה
משפחה:: חובתיים
סוג:: חובה לבנת-עורף
מין:: חובת ריפל
שם מדעי
 Eupodotis rueppellii ‏ולברג, 1856
תחום תפוצה


חובת ריפל (שם מדעי: Eupodotis rueppellii) היא מין עוף מדבר ממשפחת החובתיים החי באזורים תת-מדבריים בדרומה של אפריקה. החובה נפוצה בעיקר באנגולה, נמיביה ובדרום אפריקה באזורים יבשים וחמים שם היא מחפשת יצורים קנים כמו חרקים אותם היא צדה בזריזות. היא קרויה ע"ש החוקר אדוארד ריפל.
תיאור

חוגה זו קטנה ביותר ואורכה רק 60 ס"מ. ראשה וצווארה אפורים ולאורך גרונה פסים שחורים-לבנים, אם כי הם פחות מודגשים אצל הנקבות. האזור סביב העין, תחתית הצוואר והלחיים לבנים והמקור ורוד מעט. הגוף בצבע חום-חולי ולבן מלמטה, צבע העוזר להסוות את החובה בנוף המדבר והרגליים דומות לזה אך צהובות יותר.
הערות שוליים

| חובתיים |
| --- | --- | --- |
| חובה קטנה (סוג ומין יחיד) | חובה קטנה |   |
| חובה גדולה | חובה גדולה |   |
| חובה זהובת-עורף | חובת לודוויג • חובת דנהם • חובה נובית • חובת הוגלין |   |
| חוברה גדולה | חוברה אפריקנית • חוברת ערב • חוברה אוסטרלית • חוברה הודית גדולה |   |
| חוברה | חוברה צפון-אפריקאית • חוברת מקווין |   |
| חובה לבנת-עורף | חובה לבנת בטן • חובה כחולה • חובת קארו • חובת ריפל • חובה חומה קטנה |   |
| חוברה שחורה | חוברה שחורה צפונית • חוברה שחורה דרומית |   |
| חובה בנגלית | חובה בנגלית |   |
| חובה מנוקדת | חובת הארטלוב • חובה שחורת בטן |   |
| חובה מצוייצת | חובת סביל • חובה צהובת ציצה • חובה אדומת ציצית |   |
| חובה זוטרת | חובה זוטרת |  |
לאוד לוקסורי

| --- | --- |

 מקום הקמה:  לונדון 
 תקופת הפעילות:  מ-2017
 סוגה:  מוזיקת דאנס אלקטרונית 
 חברת תקליטים:  ארמדה מיוזיק 
 פרסים והוקרה:  פרס ג'ונו ללהקת השנה (2020) 
 loudluxurymusic.com
 פרופיל ב-IMDb
 
Loud Luxury (בעברית: לאוד לוקסורי) הם הרכב מוזיקה אלקטרונית קנדי, המורכב מאנדיו פדיוק וג'ו דפאש.
היסטוריה

ההרכב הוקם על ידי אנדיו פדיוק וג'ו דפאש עוד בהיותם תלמידי בית ספר.
בשנת 2017 הם עשו רמיקס של שיר Scared to Be Lonely. בשנת 2017 הם גם הוצאיו סינגל Body. השיר הגיע למקום גבוה במצעדי פזמונים במספר מדינות.
בשנת 2019 ובשנת 2020 הדואט זכה לפרס קנדי בתחום מוזיקה לריקודים.
בשנת 2020 ההרכב הוציא מיני-אלבום ראשון Nights Like This שהגיע למקום ה-55 במצעד פזמונים של איגוד תעשיית ההקלטות הקנדי. בשנת 2021 הם הוצאו מיני-אלבום נוסף.
מצעדי פזמונים

| שם | שנה | מקום שיא> קנדה  | מקום שיא> אוסטרליה  | מקום שיא> אוסטריה  | מקום שיא> דנמרק  | מקום שיא> הולנד  | מקום שיא> ניו זילנד  | מקום שיא> שוודיה  | מקום שיא> שווייץ  | מקום שיא> UK  | מקום שיא> US  | הצלחות | אלבום |
| --- | --- | --- | --- | --- | --- | --- | --- | --- | --- | --- | --- | --- | --- |
| "All for You" (הופעת אורח Kaleena Zanders) | 2015 | — | — | — | — | — | — | — | — | — | — |  | סינגל ללא אלבום |
| "Going Under" (עם Borgeous) | 2016 | — | — | — | — | — | — | — | — | — | — |  | 13 |
| "Fill Me In" (עם Ryan Shepherd) | 2017 | — | — | — | — | — | — | — | — | — | — |  | סינגל ללא אלבום |
| "Show Me" (הופעת אורח Nikki's Wives) | 2017 | — | — | — | — | — | — | — | — | — | — |  | סינגל ללא אלבום |
| "Body" (הופעת אורח Brando) | 2017 | 3 | 7 | 7 | 5 | 19 | 10 | 49 | 15 | 4 | 80 |  MC: Diamond  ARIA: 7× Platinum  BPI: 2× Platinum  RIAA: Platinum  RMNZ: 2× Platinum | סינגל ללא אלבום |
| "Sex Like Me" (הופעת אורח Dyson) | 2018 | — | — | — | — | — | — | — | — | — | — |  | סינגל ללא אלבום |
| " Love No More " (עם Anders) | 2018 | 44 | 89 | — | — | — | — | — | — | 98 | — |  MC: זהב  ARIA: Gold | סינגל ללא אלבום |
| "I'm Not Alright" (עם Bryce Vine) | 2019 | 13 | — | — | — | — | — | — | — | — | — |  MC: פלטינה*3  ARIA: Gold | Carnival |
| "Cold Feet" | 2020 | 41 | — | — | — | — | — | — | — | — | — |  MC:זהב | Nights Like This |
| "Nights Like This" (עם Cid) | 2020 | — | — | — | — | — | — | — | — | — | — |  | Nights Like This |
| "Gummy" (הופעת אורח Brando) | 2020 | — | — | — | — | — | — | — | — | — | — |  | Nights Like This |
| "Aftertaste" (הופעת אורח Morgan St. Jean) | 2020 | 40 | — | — | — | — | — | — | — | — | — |  MC:פלטינה | Nights Like This |
| "Like Gold"  (עם Frank Walker  והופעת אורח Stephen Puth ) | 2020 | 41 | — | — | — | — | — | — | — | — | — |  MC:פלטינה | סינגל ללא אלבום |
| "Amnesia" (עם Ship Wrek הופעת אורח Gashi ) | 2021 | 97 | — | — | — | — | — | — | — | — | — |  | סינגל ללא אלבום |
| "Turning Me Up (Hadal Ahbek)" (עם Issam Alnajjarו- Ali Gatie ) | 2021 | 47 | — | — | — | — | — | — | — | — | — |  | סינגל ללא אלבום |
| "Red Handed" (עם Thutmose ) | 2021 | 80 | — | — | — | — | — | — | — | — | — |  | Holiday Hills |
| "Wasted" (הופעת אורח Wav3pop) | 2021 | 99 | — | — | — | — | — | — | — | — | — |  | Holiday Hills |
| "Safe with Me" (הופעת אורח Drew Love) | 2021 | — | — | — | — | — | — | — | — | — | — |  | Holiday Hills |
| "Mistakes" (עם Cat Dealers) | 2021 | — | — | — | — | — | — | — | — | — | — |  | Holiday Hills |
| "Lemons" (הופעת אורח Tyler Mann) | 2021 | — | — | — | — | — | — | — | — | — | — |  | Holiday Hills |
"—" מסמן אי-הכללת במצעד הפזמונים.
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2024 | פרס ג'ונו | להקת השנה | לאוד לוקסורי | מועמדות |  |
| 2024 | פרס ג'ונו | הקלטת הדאנס של השנה | "Next to You" (עם DVBBS בהשתתפות קיין בראון) | מועמדות |  |
לאט יותר

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.[[קטגוריה:ערכים להחלפת תמונה בחופשית|פאני לוביץ' ואברהם בן-יוסף בסצנה מתוך לאט יותר]]
פאני לוביץ' ואברהם בן-יוסף בסצנה מתוך לאט יותר
 בימוי:  אברהם הפנר
 הופק בידי:  אברהם הפנר
 תסריט:  אברהם הפנר
 עריכה:  ז'קו ארליך
 שחקנים ראשיים:  פאני לוביץ' אברהם בן-יוסף
 צילום:  אדם גרינברג
 מדינה:  ישראל 
 הקרנת בכורה:  1967
 משך הקרנה:  18 דק' 
 שפת הסרט:  עברית
 סוגה:  סרט דרמה 
 דף הסרט ב־IMDb
 
"לאט יותר" הוא סרט קצר שכתב, הפיק וביים אברהם הפנר, בשנת 1967. הסרט נחשב על ידי מבקרי וחוקרי קולנוע ישראלי כאחד מהסרטים הקצרים החשובים והמשפיעים ביותר שנעשו בישראל.
הסרט זכה בפרס הסרט הקצר הטוב ביותר לשנת 1967 בפסטיבל ונציה.
התסריט המקורי של הסרט ראה אור כנספח בספרו של אברהם הפנר "סינימה נייר - עיבודים מספרות לקולנוע" בשנת 1999.
עלילת הסרט

הסרט מתאר משבר בזוגיות רבת שנים דרך מחשבותיה של אשה מזדקנת. האישה רבה עם בעלה לאחר שזה שיקר לה. לאחר חילופי האשמות, יוצאת האישה בטריקת דלת מדירתם. היא הולכת לבית קפה, ובו היא מהרהרת על החיים, הזוגיות והזקנה. הרהוריה נמשכים כאשר היא חוזרת לביתה הריק, ומגלה שבעלה הלך לבדו לסרט. בבדידותה, מחשבותיה הקיומיות ממשיכות לסחוף אותה בין מצבי רוח שונים. היא הולכת לישון, ומתעוררת בבוקר לצד בעלה. הוא מנסה להסביר לה מה קרה, אך היא מסרבת לשמוע. הריב מתחדש והוא יוצא מהבית, היא נשארת שוב לבדה.
הבדידות מובילה אותה פעם נוספת למחשבות נוגות. היא מהרהרת במראה שלה, בפניה המזדקנים וביחסיה למלבושיה. האישה נרדמת במרפסת, וכאשר היא מתעוררת היא מוצאת את בעלה לצידה. הוא מפייס אותה, והיא סולחת לבעלה ומבינה את חשיבותו בחייה.
חשיבות קולנועית

את התסריט כתב הפנר תוך שימוש במילותיה של סימון דה בובואר מתוך מאמר שפרסמה בכתב העת "זמנים מודרניים". סגנונו הקולנועי של הסרט ייחודי - הוא נטול דיאלוגים לחלוטין, האינטראקציה בין הדמויות מתקיימת דרך מחשבותיה של האישה בלבד ומועברת בקריינות (Voice over). באמצעות הקריינות, האישה מדבבת את הוויכוחים בינה לבין בעלה, כאשר לעיתים דיבוב השיח ייעשה על פני מראה הדמויות המתווכחות אחת עם השנייה, ולעיתים על פני מראה פניהן השותקות ותו לא.
עלילת הסרט משקפת באופן מובהק את המונח שהוטבע שנים אחר כך, הרגישות החדשה. הסיפור ייחודי ויוצא דופן בנוף סרטי הבורקס הקולנועי של שנות השישים - הסרט עוסק באנשים, ביחסים וברגשות מורכבים.
סגנון הבימוי מושפע מסרטי הגל החדש הצרפתי, סגנון אליו התוודע הפנר בעת ששהה בפריז יחד עם חברו אורי זוהר, בתחילת שנות השישים.
כאחד מראשוני הסרטים שהגדירו את "הרגישות החדשה", נחשב סרט זה למכונן בהיסטורית הקולנוע הישראלי.
לקריאה נוספת

יעקב מלכין, תסריט, ספרות התסריט: עיונים בצורה ספרותית חדשה, תל אביב: הוצאת הקיבוץ המאוחד, 1985, עמ' 249–260
הערות שוליים

↑  ריאיון עם אברהם הפנר
למון דרופ מרטיני

| --- | --- |

 נתונים
 מרכיבים:  וודקה סיטרון, כוס מרטיני, פלח לימון, מיץ לימון, טריפל סק, סוכר 
 אופן ההכנה:  מערבבים את כל הרכבים בשייקר עם קרח, מוזגים לכוס מרטיני
 כוס:   כוס מרטיני
 קישוט:  פלח לימון, סוכר
 
למון דרופ מרטיני (באנגלית: Lemon drop martini) או פשוט למון דרופ הוא קוקטייל, המוכר רשמית על ידי איגוד הברמנים הבינלאומי. מורכב מוודקה לימון, טריפל סק ומיץ לימון סחוט טרי. היחסים משתנים מעט בין מתכונים שונים, אבל לרוב היחס בין וודקה לטריפל סק הוא 3:2 לטובת הוודקה. לעיתים מוספים מי סוכר. את הקוקטייל נהוג להגיש בכוס מרטיני המקושטת בסוכר, ללא קרח. לעיתים מגישים את הקוקטייל כשוט.
היסטוריה

הקוקטייל הומצאה בשנות ה-70 של המאה ה-20 על ידי נורמל ג'יי הובדאי (Norman Jay Hobday) בבר Henry Africa בסן פרנסיסקו. במקור המתכון כלל טיפות בודדות של ליקר קורסאו ומי סוכר. נקרא ככל הנראה על שם סוכריות Lemon drop.
הערות שוליים

↑  Lemon Drop Martini (IBA), אתר commonwealthcocktails
↑  Easy Lemon Drop Martini Cocktail, אתר inspiredtaste
↑  Tales of the Cocktail of 'Fern Bars', אתר nola.com
↑  Lemon drop, ספר Drinking the Devil's Acre: A Love Letter from San Francisco and her Cocktails
| קוקטיילים רשמיים של איגוד הברמנים הבין-לאומי (IBA) |
| --- | --- | --- |
| בלתי נשכחים   The Unforgettables | אלכסנדר •  אמריקנו • אנג'ל פייס • אוויאיישן • בין הסדינים • בולברדייה • ברנדי קרסטה • קזינו • קלווור קלאב • דאקירי • דרי מרטיני • ג'ין פיז • האנקי פאנקי • ג'ון קולינס • מילה אחרונה • מנהטן • מרטינז • מארי פיקארד • בלוטת הקופים • נגרוני • אולד פאשנד • פארדייז • פלאנטרס פאנץ'  • פורטו פליפ • ראמוס פיז • ראסטי נייל • סזראק • סיידקאר • סטינגר • טוקסידו • Vieux Carré •  ויסקי סאוור • וייט ליידי |  |
| קלאסיקות עכשוויות   Contemporary Classics | בליני • רוסי שחור (רוסי לבן) • בלאדי מרי • קאיפיריניה • קוקטייל שמפניה • קורפס רוויוור 2 • קוסמופוליטן • קובה ליברה • פרנץ' 75 • פרנץ' קונקשן • גולדן דרים • גראסהופר • המינגוויי ספיישל • צוואר סוס • אייריש קופי • קיר • לונג איילנד אייסד טי • מאי תאי • מרגריטה • מימוזה • מינט ג'ולפ • מוחיטו • מוסקו מיול • פינה קולדה • פיסקו סאוור • סי בריז • סקס על החוף • סינגפור סלינג • טקילה סאן רייז • וספר •  זומבי |  |
| משקאות עידן חדש   New Era Drinks | ברקודה • ברכי דבורה • ברמבל • קנהנצ'ארה • דארק אנ סטורמי • אספרסו מרטיני • פרננדיטו • פרנץ' מרטיני •  לא חוקי • למון דרופ מרטיני •  עירום ומפורסם  • ניו יורק סאוור • אולד קובן  •  פלומה • מטוס נייר • פניצילין • ראשן ספרינג פאנץ' • סולת'סייד • ספייסי פיפטי • שפריץ • ספרינג באסטרד • טיפררי • טומיס מרגריטה • טרינידד סאוור • VE.N.TO • ציפור צהובה |  |
חשיבותה של רצינות (סרט, 2002)

| --- | --- |

כרזת הסרט
 מבוסס על:  המחזה חשיבותה של רצינות מאת אוסקר ויילד
 בימוי:  אוליבר פארקר
 הופק בידי:  ברנבי תומפסון דייוויד בראון אורי פרוכטמן
 תסריט:  אוליבר פארקר
 עריכה:  גאי בנסלי
 שחקנים ראשיים:  רופרט אוורט קולין פירת' פרנסס או'קונור ריס וית'רספון
 מוזיקה:  צ'ארלי מול
 צילום:  טוני פירס-רוברטס 
 מדינה:  הממלכה המאוחדת ארצות הברית
 חברת הפקה:  אולפני אילינג Film Council Fragile Films Newmarket Capital Group
 חברה מפיצה:  מירמקס
 שיטת הפצה:  וידאו על פי דרישה 
 הקרנת בכורה:  17 במאי 2002 (ארצות הברית) 6 בספטמבר 2002 (הממלכה המאוחדת)
 משך הקרנה:  97 דקות
 שפת הסרט:  אנגלית
 סוגה:  קומדיה רומנטית
 תקציב:  15 מיליון דולר
 הכנסות:  17,290,970 דולר
 הכנסות באתר מוג'ו:   importanceofbeingearnest
 אתר רשמי
 דף הסרט ב־IMDb
 
חשיבותה של רצינות (באנגלית: The Importance of Being Earnest) הוא סרט בריטי-אמריקאי משנת 2002, קומדיה רומנטית בבימויו של אוליבר פארקר, המבוסס על המחזה הקומי "חשיבותה של רצינות" מאת אוסקר ויילד. הכנסות הסרט בצפון אמריקה היו כ-8.4 מיליון דולר.
צוות השחקנים

רופרט אוורט – אלג'רנון "אלג'י" מונקריף
קולין פירת' – ג'ון "ג'ק" וורת'ינג / ארנסט
פרנסס או'קונור – גוונדלין פרפקס
ריס וית'רספון – ססילי קארדיו
ג'ודי דנץ' – ליידי בראקנל
טום וילקינסון – ד"ר צ'יזבל
אנה מאסי – מיס פריזם
אדוארד פוקס – ליין
פטריק גודפרי – מרימן
הפקה

דיים ג'ודי דנץ' גילמה בסרט זה בפעם השלישית את ליידי בראקנל. ב-1982 שיחקה בהפקה של המחזה בתיאטרון הלאומי, וב-1995 בעיבוד רדיופוני של ערוץ 4 של רדיו ה-BBC.
השחקנית פינטי ויליאמס, שמגלמת את ליידי בראקנל בצעירותה כרקדנית, היא בתה של ג'ודי דנץ' שמגלמת את ליידי בראקנל המבוגרת.
הסצנות בהן רופרט אוורט סוטר לקולין פירת' על עורפו, ואוורט נושק לפירת' על הלחי היו מאולתרות. הבמאי פארקר חשב שתגובתו ההמומה של פירת' היא כה מצחיקה שהחליט להשאיר אותן בסרט.
הסצנות עם החוב של "ארנסט" לסאבוי ושגובי החובות מגיעים לביתו הכפרי של ג'ק לקוחות מקטעים שוויילד הסיר מהמחזה לפני פרסומו.
דמותו של הגנן מולטון הוסרה בעריכה של הסרט, אבל עדיין אפשר לראותו ברקע בסצנות רבות.
עבור בית האחוזה וסט וייקומב פארק שמשמש בסרט כביתו הכפרי של ג'ק שילמו המפיקים 50,000 ליש"ט.
יציאה לאקרנים

רוג'ר איברט מהעיתון שיקגו סאן-טיימס העניק לסרט שלושה כוכבים מתוך ארבעה, וכתב שהשחקנים לוהקו היטב ושיחקו היטב.
נכון לספטמבר 2012 הסרט קיבל ציון של 58% באתר Rotten Tomatoes.
ההכנסות של הסרט בארצות הברית הסתכמו ב-$8,384,929, וברחבי העולם ב-$8,906,041. בסך הכל ההכנסות של $17,290,970 עלו על התקציב שהסתכם ב-15 מיליון דולר.
פרסים ומועמדויות

ב-2003 זכה הסרט בפרס "סרט הכסף" מטעם סינדיקט עיתונאי הקלנוע האיטלקיים על עיצוב התלבושות הטוב ביותר. מעצב התלבושות היה מאוריציו מילנוטי.
ריס וית'רספון הייתה מועמדת לפרס בחירת הנוער בקטגוריית השחקנית בקומדיה על הופעתה בתפקיד ססלי.
הערות שוליים

↑  Films of 2002, by total gross
↑  Ebert, Roger. The Importance of Being Earnest 24 May 2002
↑  The Importance of Being Earnest at Rotten Tomatoes
↑  The Importance of Being Earnest at Box Office Mojo
| --- | --- |
בקרת זהויות :  LCCN: no2014105979   WorldCat (עם LCCN): no2014-105979
לוטוס אלטרה

| --- | --- |

 מאפיינים כלליים
 יצרן:  לוטוס
 שנות ייצור:  2022 - הווה
 הרכבה:  הרפובליקה העממית של סין הרפובליקה העממית של סין
 חברת אם:  ג'ילי
 סיווג:  מכונית ספורט/מכונית יוקרה
 מרכב:  קרוסאובר
 פלטפורמה:  Electric Premium Architecture (EPA)
 אורך:  5,105 מ"מ
 רוחב:  2,135 מ"מ (עם מראות מצלמה צדדית) 2,231 מ"מ (עם מראות רגילות)
 גובה:  1,630 מ"מ
 בסיס גלגלים:  3,019 מ"מ
 מפרט טכני
 מנוע:  מנוע חשמלי המספק 600 כ"ס
 מהירות מרבית:  260 קמ"ש
 תאוצה:  פחות מ-3.0 שניות
 סוללה:  סוללת ליתיום-יון בקיבלת של מעל 100 קוט"ש
 טווח נסיעה:  600 ק"מ
לוטוס אלטרה (באנגלית: Lotus Eletre) היא מכונית ספורט חשמלית במרכב קרוסאובר קופה, בעלת ארבעה מקומות ישיבה, שמיוצרת על ידי לוטוס משנת 2022. היא נחשפה ב-30 במרץ 2022. היא הקרוסאובר הראשון של המותג והמכונית החשמלית הראשונה של המותג שמיוצרת בייצור סדרתי.